Pēc pievienotā saraksta

*Par vides piekļūstamības nodrošināšanu Latvijā cilvēkiem ar funkcionāliem traucējumiem*

Labklājības ministrija (turpmāk – ministrija) 2021.gada 21.decembrī saņēma labdarības maratona “Dod pieci!” organizatoru atklāto vēstuli “Par vides pieejamības nodrošināšanu Latvijā” (turpmāk – vēstule).

2022.gada 10.janvārī Ministru prezidents A.K.Kariņš ar rezolūciju Nr.7.8.5./2021-DOC-3156-48 deva uzdevumu ministrijai sadarbībā ar nozaru ministrijām un institūcijām sniegt savstarpēji saskaņotu atbildi iesniedzējiem par vēstulē aktualizētajiem jautājumiem vides, pakalpojumu un informācijas piekļūstamības nodrošināšanā personām ar funkcionāliem traucējumiem, kā arī izvērtēt nepieciešamību izveidot starpinstitūciju darba grupu jautājuma kompleksai risināšanai.

2022.gada 7.martā labdarības maratona “Dod pieci!” organizatoriem tika sniegta atbilde, kurā labklājības ministrs apņēmās izveidot starpinstitucionālu darba grupu, kuras sastāvā būtu nozaru ministrijas, pašvaldības un nevalstiskās organizācijas (turpmāk – NVO), lai kopīgi rastu risinājumus vides, pakalpojumu un informācijas piekļūstamības sekmēšanai un vēstulē izvirzīto priekšlikumu pakāpeniskai un samērīgai ieviešanai.

2022.gada 18.maijā ar labklājības ministra rīkojumu Nr.68 tika izveidota darba grupa “Par darba grupas personu ar invaliditāti vides, pakalpojumu un informācijas piekļūstamības veicināšanai izveidi” (turpmāk – Darba grupa). Darba grupas sastāvā tika iekļautas nozaru ministrijas un NVO[[1]](#footnote-1), t.sk. labdarības maratona “Dod pieci!” 2021.gada organizatoru pārstāvis no nodibinājuma “Invalīdu un viņu draugu apvienības “Apeirons””. Darba grupas uzdevums bija līdz 2022.gada 31.decembrim vienoties par atbildīgajām iestādēm veicamajiem pasākumiem vides, pakalpojumu un informācijas piekļūstamības nodrošināšanai personām ar funkcionāliem traucējumiem, nosakot īstermiņā un ilgtermiņā īstenojamos uzdevumus.

Darba grupas dalībnieki 2022.gadā laika periodā no maija līdz oktobrim tikās vairākās tematiskajās darba grupas sanāksmēs[[2]](#footnote-2), kuru laikā tika diskutēts par iespējamajiem risinājumiem personu ar funkcionāliem traucējumiem vides, pakalpojumu un informācijas piekļūstamības veicināšanai.

Darba grupas rezultātā tika izstrādāts pasākumu apkopojums “Vides, pakalpojumu un informācijas piekļūstamības nodrošināšana personām ar funkcionāliem traucējumiem” (turpmāk – pasākumu apkopojums), kurā identificēti dažādi horizontālā līmenī īstenojami rīcības virzieni ar īstermiņā un ilgtermiņā īstenojamiem uzdevumiem informācijas, vides un pakalpojumu piekļūstamības veicināšanai (skatīt pielikumu).

Lai sekmētu valsts ilgtspējīgu un stabilu valsts politikas attīstību 2023.gada 31.jūlija Darba grupas sanāksmē tika panākta vienošanās par pasākumu apkopojumā ietverto uzdevumu iekļaušanu atbildīgo nozaru ministriju politikas plānošanas dokumentos, ja tie ir atbilstīgi pēc politikas plānošanas dokumenta satura un uzstādītā mērķa, tostarp ministrijas īstermiņa politikas plānošanas dokumentā “Plāns personu ar invaliditāti vienlīdzīgu iespēju veicināšanai 2024.–2027. gadam”, kurš šobrīd ir izstrādes procesā.

Papildus informējam, ka, lai nodrošinātu pasākumu apkopojumā identificēto uzdevumu izpildes monitoringu, 2024.gada II ceturksnī, tiks sasaukta pēdējā Darba grupas sanāksme, kurā nozaru ministrijas un atbildīgās institūcijas informēs par identificēto uzdevumu izpildes aktualitāti, pēc kā Darba grupa tiks slēgta. Darbs pie vides, pakalpojumu un informācijas piekļūstamības nodrošināšanas personām ar funkcionāliem traucējumiem tiks turpināts ciešā sadarbībā ar nozaru ministrijām un NVO pārstāvjiem.

Pielikumā nosūtām pasākumu apkopojumu par identificētajiem uzdevumiem un pasākumiem, kas noteikti, lai veicinātu šo uzdevumu ieviešanu.

*Pielikums: Pasākumu apkopojums “Vides, pakalpojumu un informācijas piekļūstamības veicināšana personām ar funkcionāliem traucējumiem” uz 75 lapām.*

Ministrs U.Augulis

Adresātu saraksts

Ministru prezidentei E.Siliņai

Valsts kancelejai

*Informācijai*:

Ekonomikas ministrijai

Izglītības un zinātnes ministrijai

Kultūras ministrijai

Satiksmes ministrijai

Vides aizsardzības un reģionālās attīstības ministrijai

Centrālaji vēlēšanu komisijai

Valsts izglītības satura centram

Veselības inspekcijai

Latvijas Pašvaldību savienībai

Latvijas Nedzirdīgo savienībai

Latvijas Neredzīgo biedrībai

Nacionālajai elektronisko plašsaziņas līdzekļu padomei

VSIA “Autotransporta direkcija”

Nodibinājumam “Invalīdu un viņu draugu apvienības “Apeirons””

Latvijas Paralimpiskajai komitejai

*Labdarības maratona “Dod pieci!”2021.gada organizatoriem*:

Latvijas Radio 5 – Pieci.lv radošajam direktoram un “Dod pieci!” idejas autoram Tomam Grēviņam

Fonda Ziedot.lv vadītājai Rūtai Dimantai

Invalīdu un viņu draugu apvienības “Apeirons” valdes priekšsēdētājam Ivaram Balodim

1. Valsts kanceleja, Labklājības ministrija, Ekonomikas ministrija, Izglītības un zinātnes ministrija, Kultūras ministrija, Vides aizsardzības un reģionālās attīstības ministrija, Satiksmes ministrija, Valsts izglītības satura centrs, Veselības inspekcija, VSIA “Autotransporta direkcija”, Centrālās vēlēšanu komisija, Nacionālās elektronisko plašsaziņu līdzekļu padome, Latvijas Pašvaldību savienība, Nodibinājuma “Invalīdu un viņu draugu apvienības “Apeirons””, Latvijas Paralimpiskā komiteja, Latvijas Nedzirdīgo savienība [↑](#footnote-ref-1)
2. 31.05.2022. – vienošanās par DG turpmāko darbu; 06.07.2022. – diskusijas par sociālo un veselības aprūpes pakalpojumu piekļūstamību; 20.07.2022. – diskusijas par individuālo mājokļu un daudzdzīvokļu māju koplietošanas telpu pielāgošanu; 03.08.2023. – diskusijas par vides piekļūstamību publiskajās ēkās; 30.08.2023. – diskusijas par izglītības piekļūstamību; 13.09.2023. – diskusijas par sabiedriskā transporta un vēlēšanu piekļūstamību; 19.10.2022. – diskusijas par informācijas (tīmekļa vietņu) un sporta piekļūstamību [↑](#footnote-ref-2)